Afrikaans 90: Boerneef se gedigteArgieffoto Ons vier ‘n paar van Boerneef se bekendste gedigte as deel van Afrikaans 90. Afrikaans is op 8 Mei 1925 as een van die amptelike landstale van Suid-Afrika aanvaar. Die berggans het ‘n veer laat val van die hoogste krans by Woepertal my hart staan tuit al meer en meer ek stuur vir jou die berggansveer mits dese wil ek vir jou sê hoe diep my liefde vir jou lê ~ Lappa lei vir Bella koud in waboomskloof se geelbossies Lappa maak vir Bella stout met hanepoot se natrossies donkerrooi die wingerdblaar warmrooi die mond van haar ~ Hierie bierie bokmakierie sit op hierielieriekierie bieriebok en kierielok gee hierso my kieriestok bieriekierie bokmakierie dit is my olienhoutkierie ~ Die koperkapel byt sy eie stert vas dis ‘n neukery en ‘n half kandas en die koperhoepel hol en rol en die kapelhoepel hol en rol lat dit gons en lat die stof so staan daar’s g’n kroklong wat sy man kan staan teen hierie soort bollemakiesieslang jy spaner en saai en jy’s banger as bang vir hierie nagmerriewiel van die kopersatang ~ Rooibekkies innie mieliesaad hoe loop mens tussen goed en kwaad die lekker vannie paradys lank voor sy tyd was Adam grys rooigeid vannie daeraad ek korswil met jantataraat raai bietjie wat ek met hom praat die duisterheid van ‘n gedig maak goeiste weet die donker lig